L 303/12
SL
Uradni list Evropske unije
23.11.2022
DELEGIRANA UREDBA KOMISIJE (EU) 2022/2290 z dne 19. avgusta 2022 o spremembi Delegirane uredbe (EU) 2020/2015 glede nekaterih izjem od obveznosti iztovarjanja v zahodnih vodah za leto 2023
EVROPSKA KOMISIJA JE –
ob upoštevanju Pogodbe o delovanju Evropske unije, ob upoštevanju Uredbe (EU) 2019/472 Evropskega parlamenta in Sveta z dne 19. marca 2019 o vzpostavitvi večletnega načrta za staleže, ki se lovijo v zahodnih vodah in sosednjih vodah, ter ribištvo, ki izkorišča te staleže, spremembi uredb (EU) 2016/1139 in (EU) 2018/973 ter razveljavitvi uredb Sveta (ES) št.
811/2004, (ES) št.
2166/2005, (ES) št.
388/2006, (ES) št.
509/2007 in (ES) št.
1300/2008 (1) ter zlasti člena 13 Uredbe, ob upoštevanju naslednjega: (1)
Delegirana uredba Komisije (EU) 2020/2015 (2) določa podrobnosti izvajanja obveznosti iztovarjanja za nekatere vrste pridnenega ribolova v zahodnih vodah za obdobje 2021–2023.
(2)
V skladu z Delegirano uredbo (EU) 2020/2015 se do 31. decembra 2022 začasno uporabljajo nekatere izjeme od obveznosti iztovarjanja.
V teh primerih so morale države članice z neposrednim upravljalnim interesom čim prej, najpozneje pa do 1. maja 2022, predložiti dodatne znanstvene informacije, ki podpirajo izjemo.
Znanstveni, tehnični in gospodarski odbor za ribištvo (v nadaljnjem besedilu: STECF) je moral predložene dokaze oceniti do 31. julija 2022.
(3)
Države članice severozahodnih voda (Belgija, Irska, Španija, Francija in Nizozemska (v nadaljnjem besedilu: države članice severozahodnih voda)) so 3. maja 2022 Komisiji predložile skupno priporočilo.
Revidirana različica skupnega priporočila je bila predložena 25. julija 2022.
(4)
Skupno priporočilo vsebuje zaprosilo za novo izjemo zaradi visoke stopnje preživetja za morski list pod najmanjšo referenčno velikostjo ohranjanja, ulovljen v razdelku ICES 7e s plovili, krajšimi od 12 m, ki uporabljajo pridnene vlečne mreže s širilkami (OTB), in sicer znotraj šestih morskih milj od obale, vendar zunaj opredeljenih območij odraščanja, z velikostjo mrežnega očesa vreče nad 80 mm.
(5)
STECF je ugotovil, da je bilo v podporo tej izjemi prejetih veliko informacij in pojasnil, ter potrdil, da je obseg zavržkov pri ribolovu majhen.
(6)
Iz razlogov, ki jih je navedel STECF in s katerimi se Komisija strinja, bi bilo torej treba izjemo podaljšati do 31. decembra 2023.
(7)
Skupno priporočilo vsebuje tudi novo izjemo de minimis za morski list (Solea solea) do največ 3 % celotnega letnega ulova te vrste s plovili, ki uporabljajo vlečne mreže z gredjo (TBB) z velikostjo mrežnega očesa 80–119 mm, opremljene s flamsko ploskvijo, za ribolov morskega lista v razdelkih ICES 7j in 7k.
(8)
STECF se je seznanil z izboljšavami, doseženimi z uporabo bolj selektivnega orodja, in zmanjšanjem nenamernega ulova premajhnih rib.
Sedanja količina zavržkov je minimalna.
STECF je tudi ugotovil, da so v pripravi načrti za izboljšanje znanja o staležu z genetskimi študijami, ki bi lahko omogočile boljše razumevanje mejnih vrednosti staleža in njegove velikosti.
STECF je menil, da bo to pripomoglo k opredelitvi vpliva ribolova in s tem usmeritvi učinka ukrepov upravljanja, kakršne so zaprošene izjeme od obveznosti iztovarjanja.
(1) UL L 83, 25.3.2019, str. 1.
(2) Delegirana uredba Komisije (EU) 2020/2015 z dne 21. avgusta 2020 o določitvi podrobnosti izvajanja obveznosti iztovarjanja za nekatere vrste ribolova v zahodnih vodah za obdobje 2021–2023 (UL L 415, 10.12.2020, str. 22).